|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 7051 Αθήνα, 12/03/2019

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταδικάζει κατηγορηματικά οποιαδήποτε δίωξη εναντίον συνδικαλιστών, αφού στην ουσία πρόκειται για επίθεση ενάντια στην ελεύθερη έκφραση και πλήγμα στα εργασιακά και ανθρώπινα δικαιώματα. Τέτοια περίπτωση είναι η αγωγή που κατέθεσε ο πρώην πρωθυπουργός της Ελλάδας, Αντώνης Σαμαράς, ενάντια στην Ομοσπονδία Ιδιωτικών Εκπαιδευτικών Λειτουργών Ελλάδος, με την οποία ζητά την καταβολή 100.000 ευρώ τόσο από τον Πρόεδρο όσο και από τα μέλη του Δ.Σ. της ΟΙΕΛΕ.

Το ΕΚΑ δηλώνει ότι στέκει αλληλέγγυο στον αγώνα της ΟΙΕΛΕ για να παραμείνει η εκπαίδευση δημόσιο και κοινωνικό αγαθό, για αξιοπρεπείς και βιώσιμες συνθήκες εργασίας για τους ιδιωτικούς εκπαιδευτικούς και για να διασφαλίζεται η ισότιμη πρόσβαση των παιδιών των μη προνομιούχων στην εκπαίδευση και στην εργασία.

**Το Δ.Σ.**